open-index/open-wikipedia-markdown huggingface dataset:
I Don't Think About You

"**I Don't Think About You**" הוא שיר של הזמרת האמריקאית, קלי קלרקסון. השיר יצא, על ידי חברת התקליטים אטלנטיק רקורדס, ב-9 בפברואר 2018, כסינגל השני של אלבום האולפן השמיני שלה, *[[Meaning of Life]]*. השיר נכתב על ידי The Monarch, הארלו ומייקל פולק, והופק על ידי The Monarch ומייקל פולק.

נכון לינואר 2023, השיר הושמע למעלה מ-13 מיליון פעמים ביוטיוב, ולמעלה מ-26 מיליון פעמים בספוטיפיי.

## רשימת השמעה

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2017
קטגוריה:סינגלים מ-2018
קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי מייקל פולק
קטגוריה:שירים עם נושאים פמיניסטיים
קטגוריה:בלדות משנות ה-2010
קטגוריה:בלדות נשמה
קטגוריה:בלדות פופ
קטגוריה:סינגלים בהוצאת אטלנטיק רקורדס
ג'יימס הייפ

**ג'יימס אדוארד לי מרשלנד** (באנגלית: **James Edward Lee Marsland**; נולד ב-28 בנובמבר 1989), המוכר בשם הבמה **ג'יימס הייפ** (**James Hype**) הוא די ג'יי, מפיק מוזיקלי ורמיקסר אנגלי.

## קריירה
ב-7 ביולי 2017, הוא הוציא, בשיתוף פעולה עם קלי-לי , את הסינגל "More than Friends". השיר הגיע, בשיאו, למקום השמיני במצעד הסינגלים הבריטי ולמקום הראשון במצעד הדאנס הבריטי. כמו כן, השיר זכה באישור פלטינה מאיגוד תעשיית ההקלטות הבריטי, באישור זהב מאיגוד תעשיית ההקלטות הבלגי ובאישור זהב מאיגוד תעשיית ההקלטות הגרמני.

ביולי 2017 – נובמבר 2019, הגיש תוכנית רדיו בימי חמישי בערב בתחנת הרדיו קיס .

ב-2018, הוא הוציא, בשיתוף פעולה עם קרייג דייוויד, את הסינגל "No Drama". השיר זכה באישור כסף מאיגוד תעשיית ההקלטות הבריטי.

ב-2019, הוא הוציא, בשיתוף פעולה עם דוטס פר אינץ' ואייק, את הסינגל "I Was Lovin' You". השיר זכה באישור כסף מאיגוד תעשיית ההקלטות הבריטי.

ב-2020, הוא ייסד את חברת התקליטים סטריאוהייפ (Stereohype).

ב-2020, הוא הוציא, בשיתוף פעולה עם הארלי, את הסינגל "Afraid". השיר זכה באישור כסף מאיגוד תעשיית ההקלטות הבריטי.

ב-2021, הוא הוציא, בשיתוף פעולה עם פיה מיה, את הסינגל "Good Luck". באותה שנה, הוציא גרסת רמיקס לשיר "I Got a Feeling" של פליקס ין, רובין שולץ וג'ורג'יה קו.

ב-15 במרץ 2022, הוא הוציא, בשיתוף פעולה עם מיגי דלה רוזה, את הסינגל "Ferrari". השיר הגיע, בשיאו, למקום השישי במצעד הסינגלים הבריטי, למקום הרביעי במצעד הדאנס הבריטי, ולמקומות הראשונים בהולנד, איטליה ובלגיה. כמו כן, השיר זכה באישור הקלטה מסוג פלטינה מאיגוד תעשיית ההקלטות הבריטי.

## קישורים חיצוניים

* 

## הערות שוליים

קטגוריה:רמיקסרים
קטגוריה:מפיקים מוזיקליים בריטים
קטגוריה:תקליטנים בריטים
קטגוריה:בריטים שנולדו ב-1989
פורנוגרפיה מקוונת

ממוזער|398x398 פיקסלים| מילות מפתח מובילות שחיפשו באינטרנט הקשורות לפורנוגרפיה.
**פורנוגרפיה מקוונת** או **פורנוגרפיה באינטרנט** היא כל פורנוגרפיה הנגישה דרך רשת האינטרנט, בעיקר דרך אתרי אינטרנט, שרתי FTP, שיתוף קבצים ברשתות עמית לעמית או קבוצות דיון. הזמינות של גישה ציבורית נרחבת ל-World Wide Web, בסוף שנות ה-90 של המאה ה-20, הובילה לצמיחת הפורנוגרפיה המקוונת. אחד האתרים הראשונים שהוקמו בתחום זה היה Danni's Hard Drive, שהוקם על ידי דני אש והיה פופולרי מאד בסוף שנות ה-90 של המאה ה-20.

מחקר משנת 2015 מצא כי יש עלייה מסוימת בצפייה בפורנוגרפיה מקוונת, כאשר את העלייה הגדולה ביותר ניתן למצוא בילידי שנות ה-70 ושנות ה-80 של המאה ה-20.

רוב הצופים בפורנוגרפיה מקוונת הם גברים, כאשר נשים נוטות להעדיף רומנים רומנטיים וספרות חובבים ארוטיים. נשים היוו כרבע עד שליש מהמבקרים באתרי פורנוגרפיה פופולריים, אך מהוות רק כ-2% מהמנויים לאתרים פורנוגרפיים בתשלום. מנויים עם שמות נשיים סומנו כהונאה אפשרית בכרטיסי אשראי , מאחר ש-"כל כך הרבה מהחיובים האלה מביאים לכך שאישה או אמא כועסת דורשת החזר על השימוש לרעה בכרטיס שלה". עם זאת, נשים מבזבזות יותר זמן באתרי פורנוגרפיה, מאשר גברים, ומתעניינות יותר בפורנוגרפיה בזמן שהן נשואות.

## ראו גם
* סייברסקס
* פורנוגרפיית נקם
* סקסטינג

## לקריאה נוספת

* 
* 
* 
* 


## קישורים חיצוניים

* XBIZ, Adult Internet News, Market Analysis Articles, and Webmaster Resources
* ''Straight Dope'': How Much of All Internet Traffic is Pornography? 
* "Cyberporn: The Crack Cocaine of Sexual Addiction," by Antonella Gambotto-Burke, *Men's Style*, December 2006
* 


## הערות שוליים

*
קטגוריה:צנזורה באינטרנט
קטגוריה:מולטימדיה
Turn Me On (שיר של ריטון ואוליבר הלדנס)

"**Turn Me On**" הוא שיר של התקליטנים ריטון ואוליבר הלדנס, בשיתוף פעולה עם הזמרת וולה מאלינגה . השיר יצא על ידי חברת התקליטים מיניסטרי אוף סאונד ב-13 בספטמבר 2019. בשיר נמצאת דגימה מהשיר "Don't Go" של יאזו, בעוד שחלק מהמילים מתייחסות לשיר "Doctor Love" של פיירסט צ'ויס .

נכון לינואר 2023, השיר הושמע למעלה מ-16 מיליון פעמים ביוטיוב, ולמעלה מ-341 מיליון פעמים בספוטיפיי.

גרסת רמיקס של מרשל ג'פרסון  פורסמה ב-1 בנובמבר 2019.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי מוזיקה אלקטרונית
וולט זרביאק

**וולטר זרביאק האב** (באנגלית: **Walter Szczerbiak Senior**, נולד בשם **וולודימיר שרביאק** – באוקראינית: **Володимир Щерб'як**; נולד ב-21 באוגוסט 1949) הוא כדורסלן עבר אמריקאי ששיחק בעמדת הסמול פורוורד.

ב-3 בפברואר 2008 נבחר זרביאק לאחד מ-50 התורמים הגדולים ליורוליג ולכדורסל המועדונים האירופי על ידי ועדת המומחים של היורוליג.

## קריירת מכללות
זרביאק, שנולד בהמבורג, גרמניה המערבית, שיחק כדורסל מכללות באוניברסיטת ג'ורג' וושינגטון שבמחוז קולומביה. בשנת 1985 הוא נכנס להיכל התהילה של מחלקת הספורט של האוניברסיטה.

## קריירת מועדונים
לאחר שסיים את הקולג' נבחר זרביאק בדראפט ה-NBA 1971 על ידי פיניקס סאנס, בסיבוב הרביעי (בחירה 14, 65 בסך הכל). הוא גם נבחר על ידי דאלאס צ'אפרלס  מליגת ה-ABA בדראפט ה-ABA של אותה שנה.

זרביאק שיחק ב-ABA בעונת 1971/72 במדי פיטסבורג קונדורס. לאחר מכן הוא הצטרף לקנטקי קולונלס, שבחרו בו בדראפט הפירוק של הקונדורס, אך מאוחר יותר הוא נחתך מהסגל של קנטקי.

זרביאק זכה בשלושה תוארי יורוליג עם ריאל מדריד הספרדית (,  ו-), עמה זכה גם בגביע הבין-יבשתי שלוש פעמים (1976, 1977 ו-1978). הוא נבחר ל-MVP של הגביע הבין-יבשתי 1977.

## חיים אישיים
זרביאק נולד בגרמניה המערבית להורים אוקראינים שנפגשו במחנה עקורים לאחר מלחמת העולם השנייה. מאוחר יותר הם היגרו לפיטסבורג, פנסילבניה. בנו וולי הוא שחקן NBA לשעבר. על שמו של זרביאק נקראה כניסה לסל, בה השחקן קופץ לכיוון לכיוון ההפוך ממנו הוא מכדרר, תוך שהוא מעביר את הכדור מעל ראשו.

## קישורים חיצוניים

*ערן סלע, וולטר שצ'רביאק - תותחן משופם באתר כדורסלע

## הערות שוליים

קטגוריה:כדורסלני ריאל מדריד
קטגוריה:בחירות דראפט של פיניקס סאנס
קטגוריה:כדורסלני אוניברסיטת ג'ורג' וושינגטון
קטגוריה:כדורסלני טנריפה
קטגוריה:אמריקאים ממוצא אוקראיני
קטגוריה:אמריקאים שנולדו ב-1949
קרל יוהאן שטיינהאוזר

**קרל יוהאן שטיינהאוזר** (בגרמנית: **Carl Steinhäuser**; 1813, ברמן – 1879, קרלסרוהה) היה פסל גרמני.

## ביוגרפיה
שטיינהאוזר בנו הבכור של גלף עץ ופסל, למד בברמן רישום אצל סטיבן מסרר והמשיך בלימודי פיסול אצל כריסטיאן דניאל ראוך באקדמיה  לאמנות בברלין.

בין השנים 1835 ל-1863 למד ברומא אצל ברטל תורוואלסן. ואחר כך לימד אמנות  בקרלסרוהה.

בין תלמידיו הפסלים: קרל פרידריך מוסט, אוטו לסינג.

## גלריה

Olbers-Denkmal-Bremen.JPG|מונומנט היינריך וילהלם אולברס בברמן
The Romance between Arminius and Thusnelda.jpg|תבליט ארמיניוס ותוסנלדה  
Smidt-Denkmal Bremen Rathaus.jpg|פסל יוהאן שמידט בבית עיריית ברמן
Musician with a Violin, by Carl Johann Steinhauser (1813-1879).jpg|מוזיקאי עם כינור במכון פיבודי באוניברסיטת ג'ונס הופקינס בבולטימור


## קישורים חיצוניים

קטגוריה:פסלים גרמנים
קטגוריה:אמנים נאו-קלאסיים
קטגוריה:גרמנים שנולדו ב-1813
קטגוריה:גרמנים שנפטרו ב-1879
אינגריד צ'אבס

**אינגריד ג'וליה צ'אבס** (באנגלית: **Ingrid Julia Chavez**; נולדה ב-21 בינואר 1965) היא זמרת-יוצרת, משוררת ושחקנית אמריקאית.

## ביוגרפיה
צ'אבס נולדה ב-21 בינואר 1965 באלבקרקי, ניו מקסיקו וגדלה במרייטה , ג'ורג'יה. היא ממוצא מקסיקני-אמריקאי.

בגיל שבע עשרה, החליטה לעבור למיניאפוליס, מינסוטה במטרה לפתח קריירה מוזיקלית.

## קריירה
לאחר שעברה למיניאפוליס, מינסוטה, ב-1986, היא עשתה אודישן למספר להקות, תוך שעבדה בבית קפה. היא פגשה את פרינס בפאב בסוף 1987, לאחר שכתבה לו שירים. לאחר שפרינס שמע את קולה, הוא החליט לקחת את צ'אבס תחת חסותו. היא הייתה ידועה בתור "דה ספיריט צ'יילד" באלבומו *Lovesexy* משנת 1988. פרינס עודד את צ'אבס לכתוב 21 שירים עם הבטחה שהם ייצרו ביחד אלבום באורך מלא. בינואר 1988, אינגריד ופרינס הקליטו יחדיו באולפני פייזלי פארק. זמן קצר לאחר הפגישה הזו, הפרויקט הוקפא.

באותה העת, צ'אבס התבקשה לשחק את תפקיד מושא אהבתו של פרינס בסרטו מ-1990, *Graffiti Bridge*. במהלך הצילומים, צ'אבס נכנסה לאולפן עם לני קרביץ ואנדרה בטס וכתבה עימם את הלהיט הבין-לאומי של מדונה מ-1990 "Justify My Love". צ'אבס לא זכתה לקרדיט על כתיבתה בשיר, מה שהוביל אותה לתביעה כנגד קרביץ.

## חיים אישיים
לצ'אבס יש בן, טינונדרה, יליד 1984, שחי באטלנטה, ג'ורג'יה במשך זמן מה. בהמשך, נולדו לה גם שתי בנות, אמירה ואיסובל, מהזמר והמוזיקאי האנגלי דייוויד סילבאן, לו נישאה ב-1992 והתגרשה 12 שנים מאוחר יותר. צ'אבס מתגוררת כיום בניו המפשייר, ומתמקדת בצילום, כתיבה והקלטות חדשות.

## דיסקוגרפיה
### אלבומי אולפן
* 1991: *Ingrid Chavez*
* 2010: *A Flutter and Some Words*
* 2019: *Memories of Flying*

## קישורים חיצוניים

## הערות שוליים

קטגוריה:זמרות אמריקאיות
קטגוריה:זמרים אמריקאים
קטגוריה:אמריקאיות ממוצא מקסיקני
קטגוריה:אמריקאים ממוצא מקסיקני
קטגוריה:משוררות אמריקאיות
קטגוריה:משוררים אמריקאים
קטגוריה:נשים אמריקאיות במאה ה-21
קטגוריה:זמרות-יוצרות אמריקאיות
קטגוריה:זמרים-יוצרים אמריקאים
קטגוריה:שחקניות אמריקאיות
קטגוריה:שחקנים אמריקאים
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
פיירלואיג'י מרזוראטי

**פיירלואיג'י מרזוראטי** (באיטלקית: **Pierluigi Marzorati**; נולד ב-12 בספטמבר 1952) הוא כדורסלן עבר איטלקי. נחשב לאחד הרכזים הטובים בכל הזמנים באירופה, וזכה בתואר מר אירופה ב-1976. הוא נבחר לאחד מ-50 הכדורסלנים הגדולים בתולדות פיב"א ב-1991, ובשנת 2007 נכנס להיכל התהילה של הכדורסל האיטלקי ולהיכל התהילה של פיב"א. בשנת 2008 הוא נבחר לאחד מ-50 התורמים הגדולים ליורוליג.

## קריירת מועדונים
מרזוראטי היה אחד משחקני המפתח של פלקנסטרו קאנטו, בה שיחק במשך כל הקריירה בין 1969 ל-1991, וזכה עימה בשתי אליפויות איטליה (1975 ו-1981), שני גביעי אירופה לאלופות ( ו-), ארבעה גביעי אירופה למחזיקות (, ,  ו-), ארבעה בגביעי קוראץ' (1973, 1974, 1975 ו-1991) ושני גביעים בין-יבשתיים (1975 ו-1982).

ב-6 באוקטובר 2006, בגיל 54, שיחק מרזוראטי שתי דקות במשחק במסגרת הליגה האיטלקית נגד האלופה בנטון טרוויזו לרגל חגיגות ה-70 לקבוצה. קאנטו ניצחה 70–69 ומרזוראטי הפך לכדורסלן הראשון (והיחיד) בהיסטוריה ששיחק משחקים רשמיים בחמישה עשורים שונים, כמו גם לשחקן הכדורסל המקצועי המבוגר ביותר שהשתתף אי פעם במשחק רשמי.

## קריירה בנבחרת הלאומית
מרזוראטי הופיע 278 פעמים במדי נבחרת איטליה בכדורסל, וקלע 2,209 נקודות. הוא זכה עם הנבחרת במדליית הכסף בטורניר הכדורסל באולימפיאדת מוסקבה (1980) ובאליפות אירופה ב-1983, לצד שלוש מדליות ארד ב-1971, 1975 ו-1985.

## לאחר הפרישה
מרזוראטי שיחק את כל הקריירה שלו במדי קאנטו. הוא הפך לסגן נשיא המועדון, וכיהן בתפקיד זה עד 1996.

## קישורים חיצוניים

*
*
*ערן סלע, פיירלואיג'י מרזוראטי, באתר כדורסלע

## הערות שוליים

קטגוריה:כדורסלני קאנטו
קטגוריה:חברי היכל התהילה של פיב"א
קטגוריה:כדורסלנים באולימפיאדת לוס אנג'לס (1984)
קטגוריה:כדורסלנים באולימפיאדת מוסקבה (1980)
קטגוריה:כדורסלנים באולימפיאדת מונטריאול (1976)
קטגוריה:כדורסלנים באולימפיאדת מינכן (1972)
קטגוריה:כדורסלני נבחרת איטליה
קטגוריה:כדורסלנים איטלקים
קטגוריה:איטלקים שנולדו ב-1952
טיוודאר בארשון

**טיוודאר בארשון** (במקור **ברוקנר** עד 1902, בהונגרית: **Bársony Tivadar**; בודפשט, 7 בפברואר 1887 – בודפשט, 23 בנובמבר 1942)  היה רופא, רדיולוג יהודי-הונגרי, בארשון הקים בית ספר לרדיולוגי שהיה ידוע ביותר באירופה. בארשון היה אחד ממייסדי אבחון רנטגן גסטרואנטרולוגי בהונגריה. עשרות מחקריו פורסמו בלמעלה מ-200 פרסומיו.

## ביוגרפיה
טיוודאר ברוקנר נולד במשפחה יהודית כבנם של איגנץ ברוקנר (1852–1905), סוחר, ושל ברתה ואלד (1856–1928). בשנת 1909, קיבל תואר דוקטור לרפואה באוניברסיטת בודפשט (שמה היום אוניברסיטת אטווש לוראנד). בין 1909 לבין 1911 היה מתמחה במרפאה פנימית מס' 1 בבודפשט. בין 1911 לבין 1919 הפך למתמחה במרפאה הכירורגית מס' 2. הוא התמחה תחילה בכירורגיה, אחר כך הפך גם למרצה. באותה עת התחיל להתעניין בבעיות הרנטגנולוגיה. לאחר נפילת הרפובליקה הסובייטית ההונגרית הוא איבד את עבודתו ובמשך כמה שנים עסק בפרקטיקה פרטית. ב-1925 הפך לרדיולוג יועץ בבית חולים פרטי קטן, ה-Charité Polyclinic. בין השנים 1933–1942 עבד כרופא הראשי של בית החולים היהודי בבודפשט והיה גם מנהל מחלקת הרדיולוגיה. שם הקים בהנהגתו בית ספר לרדיולוגיה שהפך למפורסם באירופה. תוארו על ידו תסמיני רנטגן רבים שלא היו ידועים קודם ותלמידיו הפכו מאוחר יותר למומחים המובילים ברדיולוגיה ההונגרית. הוא פיתח שיטה חדשה לבדיקות אבחון בקרני רנטגן של עמוד השדרה ואזור העצה, וכן להדמיית שדה הריאות האפיקי, הבינה ושלפוחית השתן.

לגבי היקף פעילותו המחקרית מעידה העובדה שפרסם כמעט 200 מאמרים במשך שני עשורים. בשנותיו האחרונות הגבילו תנאי המלחמה ויהדותו את הזדמנויותיו, וחלק מפרסומיו יכלו להופיע רק כעבודות מחקר לאחר מותו. מותו נגרם כתוצאה מפקקת העורקים הכליליים. הוא הובא למנוחות בבית הקברות היהודי ברחוב קוזמה בבודפשט.

## חייו הפרטיים
אשתו הייתה אילמה לאופולדינה, (1892–1944) בתם של שמואל גליק ושל אידה שטריקר, הייתה מורה בבית ספר, לה נישא ב-17 בספטמבר 1921 בבודפשט.

## עבודותיו העיקריות
* על אבחון צילום רנטגן של כיב התריסריון ותהליכים אחרים בתריסריון (Budapest Orvosi Ujság, 1912)
* תסמונת שריר התריסריון. עם בלה הורטובאדי (Medical Weekly, 1924)
* הרפיית שרירים של הקיבה (רפואה, 1924)
* נתונים לטיפול רנטגן בכיבים בתריסריון הקיבה. עם לאסלו פרידריך. (Medical Weekly, 1927)
* תמונת רנטגן של דיברטיקולום כיס המרה (Orvosi Hetilap, 1927)
* טכניקת הרדיוגרפיה של חוליות הצוואר התחתונות וחוליות עמוד השידרה העליונות. עם ארנה קופנשטיין. (Medical Weekly, 1927)
* תמונת רנטגן של הנוקשות המוקפת של עמוד השדרה הצווארי (Orvosi Hetilap, 1929)
* על חדירות לא ספציפיות של הריאות. עם דיולה הולו. (תרפיה, 1929)
* הליך חדש לבדיקת רנטגן של שלפוחית השתן. עם ארנה קופנשטיין. (Medical Weekly, 1932)
* Fehlen der Dornvorsätze am Übergang zwischen Brust und Lendenwirkelsäule (Acta Radiologica, 1935)

## לקריאה נוספת
* אנדראש גרגיי: לקסיקון של רופאים יהודים הונגרים מצטיינים ומפורסמים. בודפשט, הוצאת מכבי, 2001.
* Magyar életrajzi lexikon (לקסיקון ביוגרפי הונגרי. עורכת ראשית אגנש קניירש).
* פרנץ פולגאר: לזכרו של ברשון טיוודאר (Acta Radiologica, 1943)
* נקודת שם
## קישורים חיצוניים
* 

## הערות שוליים

קטגוריה:רופאים יהודים הונגרים
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:יהדות בודפשט: אישים
קטגוריה:יהדות בודפשט
קטגוריה:רדיולוגים יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1887
קטגוריה:הונגרים שנפטרו ב-1942
ניית'ן מיטשל

**ניית'ן מיטשל** (באנגלית: **Nathan Mitchell** נולד; 6 בדצמבר 1988) הוא שחקן קולנוע וטלוויזיה קנדי.

## ראשית חייו
מיטשל נולד במיססאוגה, אונטריו. הוא ממוצא טרינידד וג'מייקני.

## קריירה

מיטשל ידוע בעיקר בזכות תפקידו בסדרת הטלוויזיה הבנים המבוססת על סדרת הקומיקס באותו שם, בתור בלק נואר, חבר שתקן בקבוצת "השבעה" וגיבור-על בעל כוח וחסינות מוגברים. פניו וזהותו מוסתרים מאחורי מסכה שחורה. מיטשל הופיע לראשונה בטלוויזיה בשנת 2007 בתפקיד חוזר בסדרה "Aliens in America". הוא שיחק בתפקידים חוזרים ובתפקידי אורח בסדרות טלוויזיה רבות בהן "החץ", "אנשי המחר", "טיימלס", "איי זומבי" ו"על טבעי". מיטשל הופיע בסרט אדמה חרוכה משנת 2018. החל משנת 2021 הוא משחק בתפקיד חוזר בסדרת הטלוויזיה "ג'יני וג'ורג'יה" בתפקיד זאיון, בן זוגה לשעבר של ג'ורג'יה ואביה של ג'יני.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:מיסיסוגה: אישים
קטגוריה:קנדים ממוצא טרינידדי
קטגוריה:קנדים ממוצא ג'מייקני
קטגוריה:שחקני קולנוע וטלוויזיה קנדים
קטגוריה:קנדים שנולדו ב-1988
נעמי אקי

**נעמי שרה אקי** (באנגלית: **Naomi Sarah Ackie**; נולדה ב-22 באוגוסט 1991) היא שחקנית קולנוע, טלוויזיה ותיאטרון אנגלייה, זוכת פרס ביפ"א ופרס באפט"א. 

היא ידועה בזכות תפקידה בתור בוני סדרת הטלוויזיה "סוף הפאקינג עולם" (2019), עבורו זכתה בפרס באפט"א לטלוויזיה לשחקנית המשנה הטובה ביותר ובסדרה "מומחה לכלום" (2021) של נטפליקס.

בקולנוע היא ידועה מתפקידיה בסרטים "מלחמת הכוכבים – פרק 9: עלייתו של סקייווקר" (2019), "ויטני – I Wanna Dance with Somebody"(2022) בתור ויטני יוסטון, "צאי מזה" (2024) של זואי קרביץ, "סורי, בייבי" (אנ') (2025) ו"מיקי 17" (2025) של הבמאי בונג ג'ון-הו.

## ביוגרפיה
נעמי אקי נולדה וגדלה בוולת'אמסטו (אנ') שבמזרח לונדון להורים שהם דור שני למהגרים מגרנדה שב. אביה היה עובד חברת התחבורה הציבורית של לונדון ואמה עבדה בשירות הבריאות הלאומי. נעמי היא הבת הצעירה במשפחה של שלושה ילדים, ויש לה אח ואחות גדולים. למדה בבית ספר ולטהמסטאו לבנות.

תפקידה הראשון בתחום אמנויות הבמה היה בגיל 11, כשגילמה את דמותו של המלאך גבריאל במחזה לכבוד חג המולד בבית הספר. היא למדה בבית הספר המלכותי המרכזי לאמנויות הדיבור והדרמה וסיימה את לימודיה בשנת 2014.

## קריירה
הפריצה הקולנועית של אקי הייתה בעקבות תפקיד שגילמה בשנת 2016 בעיבוד הקולנועי Lady Macbeth עליו זכתה בפרס השחקנית הצעירה המבטיחה ביותר במסגרת פרסי הקולנוע הבריטי העצמאי. לאחר מכן היא הופיעה בסרט הבכורה של אידריס אלבה כבמאי, בסרט "Yardie" (2018) ובסרט "מלחמת הכוכבים-פרק 9: עלייתו של סקייווקר" (2019). היא שיחקה בתפקיד אורח בעונה השנייה של סדרת הקומדיה השחורה של נטפליקס סוף הפאקינג עולם ובנוסף גילמה מפקחת בית ספר בסרט "חינוך", מסדרת סרטי האנתולוגיה של הבמאי סטיב מקווין.

אקי גילמה את הזמרת האמריקאית ויטני יוסטון בסרט הביוגרפי על חייה של יוסטון. למרות שהביקורות על הסרט עצמו היו מעורבות, המשחק של אקי זכה לשבחים רבים מהמבקרים.

בשנת 2024, אקי שיחקה בתפקיד ראשי בסרט הבכורה "צאי מזה" של השחקנית זואי קרביץ, לצידו של השחקן צ'אנינג טייטום 

בשנת 2025 שיחקה בסרט "מיקי 17" של הבמאי והתסריטאי הקוריאני בונג ג'ון-הו. הסרט מבוסס על רומן המדע הבדיוני מאת אדוארד אשטון. שיחקה לצד השחקנים רוברט פטינסון, טוני קולט ומארק רופאלו. באוקטובר 2024, פורסם כי אקי תככב בסרט של בוטס ריילי בשם "I Love Boosters", בהפקת אולפני Neon.

## פילמוגרפיה
### קולנוע

### טלוויזיה

### תיאטרון

## פרסים ומועמדויות

## קישורים חיצוניים

* 
* נעמי אקי באתר Rotten Tomatoes

## הערות שוליים

קטגוריה:זוכות פרס באפט"א לטלוויזיה לשחקנית המשנה הטובה ביותר
קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות בתי ספר למשחק באנגליה
קטגוריה:אנגליות שנולדו ב-1991
אנטונלו ריבה

**אנטונלו ריבה** (באיטלקית: **Antonello Riva**; נולד ב-28 בפברואר 1962) הוא כדורסלן עבר איטלקי ששיחק בעמדות הקלע והסמול פורוורד. במהלך קריירת המשחק שלו הוא זכה לכינוי "נמבו קיד" (Nembo Kid, הגרסה האיטלקית של סופרמן). ריבה נבחר לאחד מ-50 הכדורסלנים הגדולים בתולדות פיב"א ב-1991, וב-2008 נבחר לאחד מ-50 התורמים הגדולים ליורוליג.

## קריירה מקצועית
ריבה החל לשחק כדורסל מקצועני ב-1977. הוא שיחק את רוב הקריירה שלו במדי פלקנסטרו קאנטו (1977–1989, 1998–2002), איתה זכה פעמיים בגביע אירופה לאלופות (לימים יורוליג) בעונות  ו-. הוא גם זכה באליפות הליגה האיטלקית ב-1981.

הוא שיחק גם באולימפיה מילאנו (1989–1994, זכה איתה בגביע קוראץ' בעונת 1992/93), סקאבוליני פזארו (1994–1996), פלקנסטרו גוריציה (הליגה האיטלקית השנייה, 1996–1998), ורייטי (הליגה השנייה, 2004).

ריבה סיים את קריירת המשחק שלו במועדונים עם סך של 14,397 נקודות ב-797 בתחרויות הליגה האיטלקית הראשונה והשנייה, וניצב במקום הראשון ברשימת הקלעים של כל הזמנים  לפני אוסקר שמידט, ממוצע של 18.1 נקודות למשחק בקריירה. הוא גם קלע 2,066 נקודות ב-97 משחקי יורוליג, ממוצע של 21.3 נקודות למשחק.

## קריירה בנבחרת הלאומית
ריבה היה חבר בנבחרת איטליה בכדורסל. הוא מלך הסלים בכל הזמנים של נבחרת איטליה, עם 3,785 נקודות ב-213 משחקים, ממוצע של 17.8 נקודות למשחק. עם איטליה הוא שיחק בטורנירים הגדולים של פיב"א: יורובאסקט 1983, אולימפיאדת לוס אנג'לס 1984, אליפות העולם 1986, יורובאסקט 1987, יורובאסקט 1989, אליפות העולם 1990 ויורובאסקט 1991.

הוא הוביל את נבחרתו לזכייה באליפות אירופה ב-1983, ולסגנות ב-1991.

## קישורים חיצוניים

*ערן סלע, אנטונלו ריבה - תותחן רב מעללים, באתר כדורסלע

## הערות שוליים

קטגוריה:כדורסלני סקאבוליני פזארו
קטגוריה:כדורסלני קאנטו
קטגוריה:כדורסלני אולימפיה מילאנו
קטגוריה:כדורסלנים באולימפיאדת לוס אנג'לס (1984)
קטגוריה:כדורסלני נבחרת איטליה
קטגוריה:כדורסלנים איטלקים
קטגוריה:ספורטאים אולימפיים איטלקים
קטגוריה:איטלקים שנולדו ב-1962
More than Friends (שיר של ג'יימס הייפ)

"**More than Friends**" הוא שיר של ג'יימס הייפ, בשיתוף פעולה עם קלי-לי . השיר יצא, על ידי חברת התקליטים וורנר מיוזיק גרופ, ב-7 ביולי 2017. השיר מהווה עיבוד מחודש לשיר "Don't Let Go (Love)" של אן ווג.

נכון לינואר 2023, השיר הושמע למעלה מ-146 מיליון פעמים בספוטיפיי.

## רשימת השמעה

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:סינגלי בכורה מ-2017
קטגוריה:שירים באנגלית
קטגוריה:שירי מוזיקה אלקטרונית
קטגוריה:שירי מוזיקת דאנס אלקטרונית
קטגוריה:שירי מוזיקת האוס
גלריית המלך

**גלריית המלך** היא הגלריה המרכזית לאמנות בארמון בקינגהאם, ביתו של המונרך הבריטי, בלונדון. בגלריה מוצגות יצירות אמנות מהאוסף המלכותי (שחלק הארי של יצירותיו מאז פתיחתו הוצגו באופן קבוע והוחזקו בנאמנות עבור האומה ונשמרו באופן פרטי) על בסיס מתחלף.

## היסטוריה של בניין
הגלריה מהווה את האגף הדרומי הבולט ביותר של הארמון. הכניסה/יציאה שלו היא נבנתה במקום בו עמדה הקפלה המלכותית שנהרסה בבליץ - המתקפות האוויריות הגרמניות במלחמת העולם השנייה. הגלריה נפתחה ב-1962; ב-37 השנים הבאות ביקרו בגלריה כ-5 מיליון מבקרים, עד לסגירתה ב-1999 (1999 עד 2002) לצורך הרחבה ושיפוץ. ההרחבה, הוזמנה מהאדריכל ג'ון סימפסון.

ב-21 במאי 2002, הגלריה נפתחה מחדש על ידי אליזבת השנייה במסגרת חגיגות יובל הזהב למלכותה. הוא פתוח לציבור במהלך היום במשך רוב ימות השנה.

## תערוכות
* ממאי עד אוקטובר 2019, גלריית המלכה הכילה תערוכה של 200 רישומים של לאונרדו דה וינצ'י מהאוסף המלכותי.

קובץ:Queen's Gallery -1.jpg|תערוכה בגלריה המלכה


## קישורים חיצוניים

* 
* 

## הערות שוליים

קטגוריה:אליזבת השנייה
קטגוריה:וסטמינסטר: מוזיאונים
קטגוריה:לונדון: מוזיאונים לאמנות
קטגוריה:לונדון: ארמונות מלכותיים
אלכסנדר דוברובינסקי

**אלכסנדר אנדרייביץ' דוברובינסקי** (ברוסית: **Александр Андреевич Добровинский**; נולד ב-25 בספטמבר 1954) הוא עורך דין רוסי, מומחה בדיני משפחה, שותף מנהל במשרד עורכי דין במוסקבה "אלכסנדר דוברובינסקי ושותפים". דוקטור למשפטים.

דוברובינסקי זוכה לסיקור תקשורתי קבוע וידוע כמי שהשתתף בתיקים פליליים ואזרחיים מתוקשרים של אנשי עסקים גדולים, נציגי עולם הפוליטיקה, עולם הבידור, הספורט והאמנות.

## ביוגרפיה
אלכסנדר דוברובינסקי נולד במוסקבה ב-1954. בשנים 1972–1975 למד בפקולטה לכלכלה של המכון לקולנוע על שם גרסימוב, אך לא סיים אותה. ב-1976 עזב אלכסנדר לפריז, שם התגוררה אמו, לוסי רובנובנה, צרפתייה ממוצא ארמני.

שלוש שנים לאחר מכן, עזב לארצות הברית, שם לקח קורס במשפטים (הסמכה כעו"ד) בפקולטה למשפטים שנפתחה לאחרונה (ב-1976) באוניברסיטת פייס. עם זאת, הוא לא השלים את לימודי המשפטים שלו באמריקה.

מאז 1988, דוברובינסקי החל להגיע באופן קבוע לברית המועצות, ולבסוף חזר בתחילת שנות ה-90. קיבל תואר במשפטים וב-1992 פתח את משרד עורכי הדין הראשון שלו. מתמחה בדיני חברות וכן בהליכי גירושין.

## עורך דין ופעילות יזמית
דוברובינסקי התפרסם לראשונה בסיפורה השערורייתי של חברת נגה השווייצרית, שניסתה לתבוע את הפדרציה הרוסית על חובות עבור אספקת מזון ואיימה לתפוס רכוש בבעלות המדינה. במשך כמה שנים הוא ייצג את האינטרסים של מתנגדי יוקוס, שנלחמו על נכסי חברת הנפט המזרחית.

השתתף בתהליכים שסוקרו בעיתונות בנושא חלוקת הרכוש במהלך הגירושים של איש העסקים לאוניד צ'רניי ב-1999, והבעלים של סברסטל אלכסיי מורדשוב ב-2001.

ב-2007 ייצג את האינטרסים של מיכאל קשולינסקי, העורך הראשי של הגרסה הרוסית של מגזין פורבס, בתיק על תביעתה של חברת אינטקו, בבעלות אשתו של ראש עיריית מוסקבה דאז, ילנה באטורינה.

במרץ 2008, בבית המשפט בעיר מוסקבה, במשפט באשמת בעל המניות לשעבר של יוקוס, ליאוניד נבזלין, בארגון רציחות וניסיונות, מסר דוברובינסקי עדות מפלילה על הנאשם.

בשנת 2009, ייצג את האינטרסים של איש העסקים רוסלן בייסרוב , בעלה בפועל לשעבר של הזמרת כריסטינה אורבקאייטה , בסכסוך ביניהם על בנם דניה.

ב-2010 ייצג את האינטרסים של הזמר פיליפ קירקורוב, שהואשם בהכאת עוזרת במאי מרינה יבלוקובה.

לא בכל המחלוקות, דוברובינסקי לקח את הצד של אישי ציבור. כך ביולי 2011, הוא ייצג את האינטרסים של צלמת של העיתון קומסומולסקאיה פראבדה יקטרינה גוסבה, דוברובינסקי שלח בקשה למשטרה בדרישה לפתוח תיק פלילי נגד הזמר ולרי מילדזה באשמת הכאת עיתונאי.

בשנת 2012 פתחה לשכת עורכי הדין דוברובינסקי סניף בלונדון, אשר ישרת לקוחות בעלי אינטרסים עסקיים ואישיים בבריטניה.

דוברובינסקי הוא יו"ר הדירקטוריון לשעבר של חברת ארבאט פרסטיג' . במרץ 2013 מונה ליו"ר מועצת המנהלים של חברת פוטוק , וחודש לאחר מכן הפך לבעלים משותף של בנק פושקינו .

ב-29 באוקטובר 2020 נשלל מדוברבינסקי רישיון עורך הדין על ידי מועצת לשכת עורכי הדין במוסקבה למשך שנתיים בעקבות בחינת התנהגותו במהלך החקירה והמשפט בתיק נגד מיכאיל יפרמוב.

## קישורים חיצוניים

* 

* אלכסנדר דוברובינסקי, סרטונים בערוץ היוטיוב

## הערות שוליים

קטגוריה:משפטנים רוסים
קטגוריה:עורכי דין רוסים
קטגוריה:מוסקבה: אישים
קטגוריה:רוסים שנולדו ב-1954
יהודה נקסון

**יהודה נקסון** (באנגלית: **Yehuda Nacson**; נולד ב-12 באוקטובר 1941 תל אביב, פלשתינה-א"י), הוא כדורגלן עבר ישראלי, אשר שיחק בעמדת המגן הימני ומזוהה עם קבוצות מכבי יפו ומכבי לוס אנג'לס.

## קורות חייו
יהודה נקסון נולד בצפון הישן בתל אביב. אביו עבד בנמל תל אביב ולאחר מלחמת העצמאות עברה המשפחה ליפו בעקבות האב שעבר לעבוד בנמל יפו. נקסון למד בבית הספר אליאנס תל אביב בשכונת נווה שלום וחברו לספסל הלימודים היה ישראל אשכנזי. ב-1953 הצטרפו השניים לקבוצת מכבי יפו תחת המאמן מישו אלבס (1935–2019). בעונת 1957/1958 זכה עם קבוצתו בגביע קרנר לאחר שמכבי יפו גברה על גדנ"ע יהודה בתוצאה 3–2. ב-18 במרץ 1961 נערך משחק ידידות בין מכבי יפו לשמשון תל אביב ובו פרש פרסיאדו אביגדור ("טופצ'ה") ממשחק פעיל. בדקה ה-48 פשט את חולצתו והעניק אותה ליהודה נקסון בו ראה את יורשו.

ב-23 באפריל 1960 בשלהי עונת 1959/1960 בליגה הלאומית העלה אותו המאמן ואסיל ספאסוב למשחק הליגה הראשון שלו נגד הפועל חיפה. מכבי יפו נלחמה על הישרדותה בליגה הלאומית ועל נקסון הוטל לשמור על המאמן-שחקן של הפועל חיפה זלאטקו צ'ייקובסקי. מכבי יפו ניצחה 1–3 ונקסון הצטיין במשחקו. משחק הליגה האחרון שלו בשורות מכבי יפו היה ב-30 בדצמבר 1961 במהלך עונת 1961/1962 בליגה הלאומית מול שמשון תל אביב. בסך הכל שיחק נקסון ב-29 משחקי ליגה. בסיומה של העונה יצא נקסון לביקור משפחה במונטריאול שבקנדה ובה נשאר.

ב-1979 עבר ללוס אנג'לס ובין 1981–1982 אימן את קבוצת מכבי לוס אנג'לס, עימה זכה באליפות ליגת הכדורגל של לוס אנג'לס רבתי.  בהמשך, התפרקה הקבוצה המקצוענית למחצה, ונקסון המשיך לנהל את קבוצת החובבים בגילאי 30 ומעלה לאורך השנים (2023). עם השחקים ששיחקו בקבוצת הוותיקים נמנה שבתאי לוי.

יהודה נקסון מתגורר בלוס אנג'לס, הוא נשוי בשנית ולו ארבע בנות ונכדים.

## תארים
### כשחקן
מכבי יפו
* גביע קרנר בעונת 1957/1958

### כמאמן
מכבי לוס אנג'לס
* אליפות ליגת הכדורגל של לוס אנג'לס רבתי , 1982

## לקריאה נוספת
* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

## קישורים חיצוניים

* היידה יהודה נקסון (נחשון), באתר mabatmagazine.com
* איילה אור-אל, כדורגל בהליכה, באתר weareinamerica.com, 19 בספטמבר 2022

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:ישראלים שנולדו ב-1941
יחסי סלובניה–פורטוגל

**יחסי סלובניה–פורטוגל** הם יחסי החוץ בין סלובניה לפורטוגל.

## היסטוריה
פורטוגל הכירה בעצמאותה של סלובניה ב-15 בינואר 1992, וב-3 בפברואר 1992 כוננו שתי המדינות יחסים דיפלומטיים. במהלך ההתקרבות של סלובניה ל, התקרבו גם היחסים בין פורטוגל לסלובניה. שתי המדינות חתמו על הסכם שיתוף פעולה בתחומי החינוך, התרבות והמדע ב-6 באפריל 1998 בליסבון, ואחריו הסכם שיתוף פעולה ביטחוני בליובליאנה ב-16 בספטמבר 1998. ב-20 במאי 1999 בוורשה הם חתמו על הסכם הובלה בכבישים על הובלת אנשים וסחורות. ב-4 במאי 2000 נכנס לתוקף הסכם קידום השקעות הדדי והגנת השקעות. ב-6 ביוני 2001 חתמו בליובליאנה על הסכם לשיתוף פעולה במדע וטכנולוגיה, ושוב בליובליאנה ב-5 במרץ 2003 על הסכם דו-צדדי למניעת העלמות מס וכפל מס שנכנס לתוקף ב-13 באוגוסט 2004. ב-2004 הצטרפה סלובניה לאיחוד האירופי, שפורטוגל חברה בו מאז 1986, והפכה לחברה בנאט"ו, שפורטוגל הייתה שותפה להקמתה ב-1949.

בשנת 2005, פורטוגל פתחה שגרירות משלה בליובליאנה, ובאותה שנה גם סלובניה פתחה נציגות משלה בליסבון. במהלך צעדי הצנע המתאימים כתוצאה ממשבר האירו מ-2010, פורטוגל וסלובניה סגרו שוב את השגרירויות ההדדיות שלהן ב-2012. היחסים בין המדינות נשארו טובים.

## יחסים כלכליים
היקף הסחר הדו-צדדי ב-2016 הסתכם ב-96.8 מיליון אירו, עם עודף סחר של 18.4 מיליון אירו לטובת סלובניה. בשנת 2016, 346 חברות פורטוגזיות עסקו במסחר עם סלובניה. באותה שנה ייבאה סלובניה סחורות ושירותים בשווי 39.2 מיליון אירו מפורטוגל. חלק הסחורות היה 29.8 מיליון אירו, מתוכם 21.8% פלסטיק וגומי, 14.3% נעליים, 13.7% מכונות והתקנים, 11.6% חומרי טקסטיל, 7.3% מוצרים כימיים-פרמצבטיים ו-6.5% נייר ותאית. באותה תקופה, פורטוגל ייבאה סחורות ושירותים מסלובניה בשווי 57.6 מיליון אירו, מתוכם 28.1% כלי רכב וחלקי רכב, 28.1% מוצרים כימיים-פרמצבטיים, 14.3% מכונות וציוד, 6.6% עורות ועור, 6.0% מוצרי מתכת ו-5.0% פלסטיק וגומי.

## נציגויות דיפלומטיות
* סלובניה מחזיקה בפורטוגל קונסוליות כבוד בפונשל ופורטו.
* פורטוגל מיוצגת בסלובניה באמצעות שגרירותה בווינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פיצ'י (פסטה)

**פיצ'י** היא פסטה עבה ומגולגלת ביד, כמו ספגטי עבה. מקורה במחוז סיינה שבטוסקנה. באזור מונטלצ'ינו  הם מכונים גם פינצ'י.

הבצק עשוי בדרך כלל מקמח ומים בלבד. הוספת ביצה היא אופציונלית, והיא נקבעת על פי מסורות משפחתיות. לחלופין, ניתן להשתמש בתרד קצוץ דק או מגורר במקום מים.

מרדדים את הבצק ליריעה שטוחה ועבה, ואז חותכים לרצועות.

בניגוד לספגטי או מקרוני, פסטה זו אינה אחידה בגודלה ויש לה סוגים שונים של עובי לאורכה.

היא נאכלת עם מגוון מאכלים, במיוחד:

## ראו גם
* אודון

## קישורים חיצוניים

## הערות שוליים

קטגוריה:סוגי פסטה
מכוונות לשליטה חברתית

**מכוונות לשליטה חברתית** (באנגלית: **Social dominance orientation**) הוא מושג המתואר בתאוריית השליטה החברתית כתכונה אישיותית המשקפת את מידת הצורך של האדם בארגון חברתי המבוסס על היררכיה קבוצתית והרצון לשוות לה ולעצמו מעמד של עליונות על פני קבוצת החוץ. צורך זה מוצא ביטוי בהתנהגויות של אפליה, ובהשתתפות בתהליכים בין-קבוצתיים ומוסדיים המיטיבים עם קבוצה אחת, דומיננטית יותר, ולא עם קבוצות אחרות פחותות כוח. לכך נלווית תמיכה בנרטיבים מבניים המבססים לגיטימציה לאפליה ולאי-שוויון על היותן של קבוצות דומיננטיות וקבוצות שוליות בחברה במקום שהן ראויות לו לכאורה.

במחקר מעבדה מצאו מוריסון ואיברה (2008), כי משתתפים בעלי הזדהות חזקה עם קבוצתם נטו להגיב ברמה גבוהה יותר של SDO בעקבות איום. במחקר נוסף שבחן את תפקיד סטטוס הקבוצה בתנאים הללו, נמצא כי בתגובה לאיום נתפס חברי קבוצות בעלי סטטוס גבוה נטו להפגין רמה גבוהה יותר SDO, ואילו חברי קבוצות בעלות סטטוס נמוך הגיבו לאיום בירידה ברמת ה-SDO. גם קשרים אלה התבטאו אצל יחידים בעלי הזדהות חזקה עם קבוצתם. מכאן עולה כי איום נתפס עורר בקרב חברי שתי הקבוצות המזדהים עם קבוצתם – נמוכות-סטטוס וגבוהות-סטטוס כאחת – ניסיונות לשיפור מצבן ושיכוך האיום.

מצד אחר, טענה רווחת היא כי SDO משקפת נטייה כללית לתמיכה בעליונות של קבוצות מסוימות ונחיתותן של אחרות. קרי, תמיכה של הפרט בהיררכיה החברתית, גם אם זו אינה בהכרח מיטיבה עם קבוצתו שלו. בקבוצות גבוהות-סטטוס אין סתירה בין שני מניעים אלה, שכן ההיררכיה החברתית היא זו שמקנה לקבוצת הפנים את יתרונה. בקבוצות נמוכות-סטטוס, לעומת זאת, תמיכה במבנה החברתי הקיים, ההיררכי, משמעה הצדקת מיקומה הנמוך יותר של הקבוצה במורד ההיררכיה החברתית. לפיכך, בקרב קבוצות נמוכות-סטטוס, מצבים אלה אמורים להתבטא בדפוס ההפוך, כלומר בקשר שלילי בין SDO לבין דעות קדומות. זאת על בסיס הטענה, שבקבוצה נמוכת הסטטוס התופסת את המבנה החברתי כהוגן ולגיטימי, תימצאנה תופעות של הפגנת העדפה כלפי קבוצות החוץ והפחתת עוצמת העוינות כלפיה.

פרטים התומכים בדוממינטיות חברתית מעריכים כוח ולכידות קבוצתית ודוגלים בהיררכיה חברתית לא שוויונות בין קבוצות בחברה.

## ראו גם
* התנהגות אנטי-חברתית
* השערת העולם הצודק
* אתנוצנטריות
* פרדיגמת הקבוצה המינימלית
* אישיות סמכותנית
* סמכותנות של הימין

## לקריאה נוספת
* מלכין, ג., ארי, ר. ב., Malkin, G., & Ari, R. B. (2013). Prejudice and “Vladimir’s Choice” among Israeli Arabs and Jews: Group Identity, Perceived Threat, and Social Dominance Orientation / דעות קדומות ו"בחירתו של ולדימיר" בזירת המתח הלאומי בישראל: הזדהות קבוצתית, איום נתפס ומכוונות לשליטה חברתית. *Megamot / מגמות*, *מט*(2), 201–231.

## הערות שוליים

קטגוריה:פסיכולוגיה חברתית
קטגוריה:פסיכולוגיה של האישיות
קטגוריה:ריבוד ואי שוויון
לולו סאינס

**מנואל "לולו" סאינס מארקס** (בספרדית: **Manuel "Lolo" Sainz Márquez**; נולד ב-28 באוגוסט 1940) הוא כדורסלן ומאמן כדורסל ספרדי בעבר. סאינס העביר את רוב הקריירה שלו בריאל מדריד, כשחקן או כמאמן. הוא אימן גם את נבחרת ספרד בכדורסל, בין 1993 ל-2001. ב-3 בפברואר 2008 הוא נבחר לאחד מ-50 התורמים הגדולים ליורוליג כמאמן על ידי ועדת מומחי היורוליג.

## קריירת משחק
### מועדונים
כשחקן בריאל מדריד, סאינס זכה ב-4 גביעי אירופה לאלופות (בהמשך יורוליג), ב-, ,  ו-).

### נבחרת ספרד
סאינס שיחק גם בנבחרת ספרד הבוגרת, במדיה הופיע באליפויות אירופה ב-1961, 1963 ו-1965.

## קריירת אימון
### מועדונים
כמאמן ראשי בריאל מדריד, זכה סאינס בשני גביעי אירופה לאלופות: בעונת , ובעונת , לאחר ניצחון בגמר על מכבי תל אביב. הוא נבחר למאמן השנה בספרד בשנים 1977, 1985 ו-1991.

### נבחרת ספרד
סאינס היה מאמן נבחרת ספרד בכדורסל בין 1993 ל-2001, והוביל אותה למדליית כסף ביורובאסקט 1999.

## קישורים חיצוניים

## הערות שוליים

קטגוריה:מאמני כדורסל ספרדים
קטגוריה:כדורסלני ריאל מדריד
קטגוריה:מאמני ריאל מדריד בכדורסל
קטגוריה:כדורסלנים ספרדים
קטגוריה:ספרדים שנולדו ב-1940
עיריית נתניה

**עיריית נתניה** היא גוף השלטון המקומי, במעמד של עירייה, האחראי לניהולה השוטף של העיר נתניה. העירייה עוסקת בעניינים מוניציפליים ובהם הסדרת שירותי החינוך, התרבות, הרווחה, התשתיות, התברואה, תכנון העיר ובניינה.

בכפוף לעירייה פועלות מספר עמותות וארגונים עירוניים. מבין ארגונים אלו ניתן למנות את רשות הספריות העירוניות, המתנ"סים, האגודה לעידוד התיירות, אצטדיון מרים, מוזיאון בית הבאר וכן עמותה עירונית לחינוך בלתי פורמלי.

## היסטוריה
ב-1929 הוצגה תוכנית קסלמן תוכנית בניין עיר ראשונה, ובה מבני ציבור כגון: בית מלון, אצטדיון, גנים ציבוריים ושטחי מסחר. ב-1933 הוצגה תוכנית קליפורד לבניית היישוב כעיר גנים. כך החל פיתוח החלק העירוני של המושבה. כשנה לאחר מכן קיבל היישוב מעמד של כפר וניתנה לראשי היישוב הסמכות לתכנון ופיתוח.

ב-1940 קיבל היישוב מעמד של מועצת עיר וניתנה לראשי היישוב סמכות לחקיקת חוקי עזר. לאחר קום המדינה, ב-3 בדצמבר 1948 קיבל היישוב מעמד של עיר. הייתה זו העיר הראשונה הזוכה לקבל מעמד זה עם קום מדינת ישראל.

### מועצת העיר
#### מועצת העיר הראשונה (27 בדצמבר 1942)

#### מועצת העירייה השנייה (1950)
הבחירות למועצת העירייה השנייה התקיימו ב-14 בנובמבר 1950 (עקב אירועי מלחמת העצמאות).
ממוזער|250x250 פיקסלים|מועצת עיריית נתניה ה-15 (צילום: רן אליהו – עיריית נתניה)
נבחרו: דוד פוקס, מרדכי רפפורט, אריה רוט, אליעזר ריגלר, דב טנא, ד"ר בנימין בקמן, הלל צור, צבי ולטרפרוינד, יעקב רוטר, משה שקד, ישראל שניאור, עובד בן עמ"י, דוד דון, שלמה גוטהילף, חיים כהן-מגורי. איון ניקולסקו, ירדן שועה

## מבנה
### מועצת העיר הנוכחית (נכון לדצמבר 2025)

### ועדות

### מינהלים
* מינהל כללי - כולל את האגפים לאיכות ותכנון אסטרטגי, משאבי אנוש, קליטה ופרויקטים במרחב הציבורי
* מינהל תפעול - כולל את האגפים לאיכות הסביבה, חופים, אחזקות, ההתחדשות העירונית, רישוי עסקים, מכרזים ושילוט, שיכון, פיתוח עסקי והתחדשות הדיור
* מינהל אכיפה פיקוח וביטחון - כולל את אגף הפיקוח והחניה, וכן את אגף הקב"ט
* מינהל כספים - כולל את האגפים להכנסות, גזברות והתכנון והפיקוח הכלכליים
* מינהל חזות פני העיר - כולל ארבעה אגפים: גנים ונוף, תברואה ורכב, לוגיסטיקה לאירועים וניקיון ותפעול אזורי התעשייה
* מינהל חינוך וחברה
* מינהל הנדסה

## פרסים
* פרס שר הפנים לאחריות חברתית 2015
* פרס שרת התרבות והספורט 2012
* קריה יפה ומקיימת 2014 – נתניה העיר היפה בישראל זוכת פרס "5 כוכבי יופי" 15 שנים ברציפות (1999–2014)
* פרס העירייה לשנת 2015 למצוינות, חדשנות ויוזמה בשילוב קהילת יוצאי אתיופיה בנתניה
* פרס ניהול כספי תקין לשנת 2011
* תחרות קלינטק 2015 (בין עשר הערים והרשויות הירוקות בארץ)

## ראשי העירייה
* עובד בן עמי 1929 – 1957
* משה שקד 1957 – 1959
* יעקב שריבום - כיהן כיו"ר ועדה קרואה שהתקיימה בין אוגוסט לדצמבר 1959
* דוד פוקס 1959 – 1961
* עובד בן עמי 1961 – 1964
* משה שקד 1965 – 1968
* אברהם בר מנחם 1968 – 1969
* עובד בן עמי 1969 – 1974
* אברהם בר מנחם 1974 – 1978
* ראובן קליגלר 1979 – 1983
* יואל אלראי 1983 – 1993
* צבי פולג 1993 – 1998
* ורד סוויד 1998 (ראש העיר בפועל)
* מרים פיירברג 1998 – 2025
* שירי חגואל סידון 2025 – 2026 (ממלאת מקום)
* אבי סלמה 2026 – מכהן

## קישורים חיצוניים
* 
* 
* 

## הערות שוליים

קטגוריה:ישראל: עיריות
קטגוריה:נתניה
שמואל אברבנאל

**שמואל אברבנאל הנשיא** (1473 - 1551 או 1547) היה איש עסקים ספרדי-איטלקי בולט, איש אקדמיה ותומך יהדות איטליה. הוא ידוע בעיקר בתור מנהל הפיננסי הראשי של המשנה למלך דון פדרו דה טולדו.

## ביוגרפיה
שמואל נולד בשנת 1473, בליסבון, פורטוגל, לאביו יצחק אברבנאל, והיה האח הצעיר מבין שלוש אחיו. בצעירותו נשלח על ידי אביו לסלוניקי ללמוד תורה, שם נעשה לתלמידו של רבי יוסף פאסי.

מאוחר יותר התחתן שמואל עם בת דודתו הראשונה בנבנידה אברבנאל.

בשנת 1492, בעקבות גירוש ספרד, עזב עם משפחתו את פורטוגל והם עברו לנאפולי. בנאפולי התמנה ליועץ פיננסי למשנה למלך נאפולי, פדרו אלוורז דה טולדו, והצליח גם כאיש עסקים. בתקופה זו צבר שמואל הון רב, והתעשר. לאחר מותו של יעקב אברבנאל - אביה של רעייתו, הוא לקח על עצמו את הנהגת הקהילה היהודית של נאפולי.

בשנת 1533 הורה קרל החמישי על גירושם של היהודים שוב, אך אשתו בנבנידה אברבנאל, הצליחה לדחות את ההחלטה בעשר שנים. בשנת 1540, אולצו היהודים לענוד טלאי על בגדיהם. כתוצאה מכך, עזבה המשפחה את נאפולי בשנת 1541, ונענתו להזמנתו של ארקולה השני ד'אסטה, דוכס פרארה, להתיישב בעירו, שהייתה אז מרכז ההגירה הספרדית באיטליה. בפרארה החלו בני הזוג לתמוך בכמה מוסדות יהודיים. ביתם הפך לאכנסייה מועדפת על חוקרים יהודים ונוצרים כאחד, כמו דוד בן יחיא וברוך מבנבנטו.

בתקופה מאוחרת יותר, חשש שמואל - שהרבה לנסוע בדרכים - משודדי דרכים ולכן פנה לסופר העיר ולתשעה עדים כדי לכתוב את צוואתו, בה העניק את כל נכסיו לאשתו, כירושה או כמתנה. הסיבות שנתן לכך היו שהיא הביאה עימה לנישואים נדוניה גדולה, הראתה שיקול דעת ואופי חזק בניהול ענייניו בחוכמה וסיפקה את צורכי הבית לשביעות רצונו. הוא חשש מכך שאחד או שניים מבניו, שהתנהגותם הייתה לא מוסרית ומתנשאת, יחריבו את רכושו ברגע שיירשו אותו. חלק מהסכום הוקצה לילדים, שיקבלו אותו עם נישואיהם, בתנאי שאלו יהיו לרצונה של בנבנידה. לילד מחוץ לנישואים הוקצה סכום נפרד, לפי אותו כלל כמו הילדים האחרים.

ב-1547, מת שמואל במפתיע. יצחק, ככל הנראה בנו מחוץ לנישואים של שמואל, קרא תיגר על הצוואה בטענה שלפי ההלכה היהודית אישה לא יכולה לרשת. הנושא הפך למחלוקת רחבה בין הרבנים של איטליה וטורקיה. בנבנידה טענה שגם אם אינה יכולה לזכות בנכסי בעלה מכוח ירושה, היא יכולה לזכות בהם מכוח מתנה. טענה נוספת שהעלתה היא הדין דינא דמלכותא דינא, לפיו קיים תוקף הלכתי גם לדין המקום והמדינה - לפיהם אישה יכולה לרשת. למרות המחלוקת, הצליחה אשתו להשתלט על עסקיו. תוך שימוש בקשריה עם תלמידתה לשעבר אלאונורה דה טולדו, היא הצליחה, יחד עם בניה יעקב ויהודה, להגדיל את כוחה העסקי והקימה חמישה בנקים בדוכסות הגדולה של טוסקנה באישורה של ממשלת פירנצה. בספטמבר 1550, הצליחה, באמצעות שוחד, לשדל את קרל החמישי להעניק למאה משפחות יהודיות - שנבחרו על ידה - להתיישב בנאפולי.

אביו, רבי יצחק אברבנאל כתב לבקשתו, את הספר נחלת אבות כפי שכתב בהקדמה לספר: 

### בניו
לאברבנאל היו שישה ילדים מאשתו (שלושה בנים ושלוש בנות) וילד נוסף מחוץ לנישואים.
* בנו, יעקב
* בנו, יהודה (ליאו)
* בנו, יצחק (או ראובני)
* בתו, גיאויה
* בתו, לטיסיה

אחת מבנותיו חיה, ככל הנראה כאנוסה, בליסבון.

## הערות שוליים

קטגוריה:ילידי 1473
קטגוריה:נפטרים ב-1551
קטגוריה:יהודי ספרד במאה ה-15
קטגוריה:יהודי איטליה במאה ה-16
שמעון לפיד

טקסט=מו"ר רה"י הרב שמעון לפיד מוביל את ישיבת אור עציון בריקוד דגלים תשפ"ג|ממוזער|287x287 פיקסלים|הרב שמעון לפיד מוביל את ישיבת אור עציון בריקוד דגלים תשפ"ג
הרב **שמעון משה לפיד** (נולד בד' באלול ה'תשי"ט, 7 בספטמבר 1959) הוא ראש הישיבה הגבוהה אור עציון. חתנו וממשיך דרכו של מייסד הישיבה, הרב חיים דרוקמן.

## קורות חייו
נולד ליהושע ורחל לפיד (לופט) וגדל בבת ים במשפחה דתית-לאומית. למד בישיבה התיכונית נתיב מאיר ובישיבה התיכונית אור עציון אצל הרב משה בלייכר והרב אריה שטרן. הרב לפיד סיפר כי לרוב לא היה נכנס לשיעורים והיה לומד באופן עצמאי עד שסיים בגרות בסוף כיתה י"א. באותה שנה הגיע למקום השני בחידון התנ"ך העולמי לנוער יהודי. בתקופה זו שימש מדריך בתנועת הנוער בני עקיבא. בכיתה י"ב, לאחר שסיים את לימודי התיכון ובגרות, ביקש מראש הישיבה הרב דרוקמן להקים כיתה תורנית שבה ילמדו רק לימודי קודש. לפיד למד בכיתה זו יחד עם 5–6 בחורים מכיתתו למשך שנה אחת, וקבוצה זו הייתה התשתית לישיבה הגבוהה אור עציון שקמה שנה לאחר מכן. הוא למד בה במחזור הראשון למשך כמה שנים, בהם התגייס לצה"ל במסלול הסדר. בכ"ה בתשרי ה'תשמ"ג נישא ליסכה, בתו של הרב דרוקמן. מספר שנים לאחר מכן בגיל צעיר מונה לכהן כר"מ בישיבה. בהמשך מונה גם לכהן כראש הכולל בישיבה (תפקיד שהועבר בהמשך לרב דני אלינר, גם הוא ר"מ בישיבה).

הרב לפיד מעביר שיעורים, ביניהם את הדף היומי ביישוב מרכז שפירא ושיעורים נוספים במוסדות הקשורים לישיבה.

בי"ג בטבת ה'תשפ"ג, לאחר פטירת הרב דרוקמן, מונה למחליפו וממשיך דרכו בישיבה ולכהן כראש הישיבה הגבוהה 'אור עציון'. טקס המינוי נערך בבית הרב דרוקמן.

## משנתו
אחת מדרכי הלימוד של הרב שמעון לפיד, היא בפתרון סתירות בשולחן ערוך. לשיטתו, פעמים רבות אין ליישב את הסתירה באמצעות אוקימתא פרשנית שמסבירה את שתי ההלכות כתואמות אחת את השניה; אלא להודות שאכן ישנה סתירה. במקרים אלו, ההלכה צריכה להיקבע לפי עיקר מקומה של ההלכה (לדוגמה, כאשר יש סתירה בהלכות אבלות, בין דין שמופיע בהלכות אבלות לדין שמופיע בהלכות חול המועד, יש לפסוק לפי האמור בהלכות אבלות שהוא המקום העיקרי להלכה זו).

## חיים אישיים
הרב לפיד נשוי ליסכה, בתו של הרב חיים דרוקמן. הם מתגוררים במרכז שפירא. לזוג 16 ילדים.

בנו בכורו של הרב, הרב אלישע לפיד משמש כר"מ בישיבת מעלה אליהו בתל אביב.

בנו של הרב, הרב צבי יהודה לפיד משמש כרב קהילה בהוד השרון.

## קישורים חיצוניים

* 
* https://www.ytlv.co.il/author/hrb-lysh-lpyd
* 

## הערות שוליים

קטגוריה:רבני הציונות הדתית
קטגוריה:רבני הציונות הדתית בישראל
קטגוריה:בוגרי ישיבת נתיב מאיר
קטגוריה:בוגרי ישיבת אור עציון
קטגוריה:ראשי ישיבות הסדר
קטגוריה:מרכז שפירא: אישים
קטגוריה:בוגרי ישיבת ההסדר אור עציון
קטגוריה:ישראלים שנולדו ב-1959
בילבורד הוט 100 (2023)

זוהי רשימה של השירים שדורגו במקום הראשון בארצות הברית במהלך שנת 2023. השירים המובילים ביותר בארצות הברית מדורגים במצעד בילבורד הוט 100, שמפורסם על ידי מגזין בילבורד. הנתונים נאספים על ידי Luminate Data, בהתבסס על צריכה רב-מטרית כפי שהיא נמדדת במכירות המתבססות על כמה פרמטרים: עותקים פיזיים ודיגיטליים והשמעות בתחנות הרדיו שבארצות הברית, והשמעות בשירותי הזרמת מוזיקה מקוונים. בנוסף לכך, מתפרסם המצעד באופן קבוע כבר ביום שלישי של כל שבוע, באתר בילבורד הרשמי.

"Last Night" הסינגל המוביל מתוך אלבום האולפן של הזמר האמריקאי מורגן וולן, "One Thing At A Time", שהה במקום הראשון במצעד 16 שבועות – פרק הזמן הארוך ביותר השנה לשיר במצעד.

19 אמנים לפסגת המצעד בשנת 2023, כאשר 9 מהם - מורגן וולן, ג'ימין, סיזה, ג'ונגקוק, לאטו, , אוליבר אנתוני, זאק בריאן וקייסי מאסגרייבס- עשו זאת לראשונה.

## היסטוריית המצעד
[ממוזער|"[Last Night (שיר של מורגן וולן)|Last Night" של מורגן וולן הוא השיר ששהה עד כה הכי הרבה זמן בשנת 2023 במקום הראשון, עם שישה עשר שבועות בראש המצעד.]]
[ממוזער|"[Flowers (שיר של מיילי סיירוס)|Flowers" של מיילי סיירוס הוא השיר שהיה הכי זמן בשנת 2023 במקום הראשון לאמנית, עם שמונה שבועות בראש המצעד .]]
[ממוזער|שני חברי [BTS, ג'ימין וג'ונגקוק, הגיעו שניהם למקום הראשון עם סינגלי הסולו הראשונים שלהם: "Like Crazy" ו-"Seven", בהתאמה.]]

## סטטיסטיקות

## הערות שוליים

קטגוריה:מצעדי מוזיקה מ-2023
קטגוריה:2023 במוזיקה האמריקאית
קטגוריה:רשימות של השירים שהגיעו לצמרת מצעד הבילבורד הוט 100
בית-אל (אל)

**בית-אל**, שפירושו 'הבית של אל' או 'בית אלוהים' בעברית, פיניקית וארמית, נחשב על ידי אחדים כשם של אל או היבט של אל בכמה טקסטים עתיקים במזרח התיכון המתוארכים לתקופות האשוריות, הפרסיות, וההלניסטיות. המונח מופיע במקרא העברי והנוצרי, אך הדעות חלוקות אם ההתייחסויות הללו הן לאל או למקום.

## תיעוד היסטורי
ספר משנת 1977 מאת חוויאר טייקסידור ציטט כמה אזכורים מוקדמים שתומכים בהסתכלות על בית-אל כאל ממוצא ארמי או סורי. המחבר טוען שמקורו של פולחן האל אינו ידוע, אך מספק את מה שלדעתו הם כמה מההתייחסויות המוקדמות ביותר לאותו אל: 
* שמות תיאופוריים במאה ה-7 לפני הספירה,
* האל בית אל נזכר בחוזה שערכו אסרחדון מלך אשור ובעל I מלך צור, בשנת 677 לפנה"ס, בו הוטחו קללות שונות על ראשו של מלך צור אם יפר את הברית, ביניהן: "ביתאל וענת-ביתאל יובילו אותך לפני ארי טורף אדם";
* ולוח ארמי מחלב המתוארך לשנת 570 לפני הספירה, המכיל שלושה שמות תיאופורים של האל בית-אל.

טייקסידור קובע שהאל בית-אל הפך פופולרי במהלך התקופה הנאו-בבלית, שהחלה במאה ה-7 לפני הספירה. הוא מצא אזכורים רבים לפולחן בית-אל בספרות מצרים של המאה החמישית, ומציין כי בית-אל מוזכר, אך ללא פרטים, בפפירוסים של יב והרמופוליס. הפפירוסים האלה מזכירים גם אלים עם שמות שהם גרסאות של בית-אל: *אשמביתאל* 'שם-בית-אל' *וחרמביתאל* 'חרם-בית-אל' (השוו ערבית *'חראם*' 'קדוש' ו'אסור'). 

הסופר הפיניקי סַכֻּניַתֹן (ביוונית "סנכוניאתון"), שכתביו תורגמו ליוונית על ידי פילון מגבל, מזכיר את האל *ביתילוס* כאחיהם של האלים אל ודגן. בהמשך, מתואר כי אל השמים יצר אבני "בתיליה", לאחר שהצליח להכניס חיים לאבנים. נראה שמדובר בצורת הרבים לשם בית אל, והכוונה לאבנים מקודשות, כמו האבן בעיר בית-אל, אשר שימשה מקדש לאלוהי ישראל. השוו את האלה המצרית חתחור שפירוש שמה הוא 'בית הורוס'.

## במקרא
המונח בית-אל מופיע בתנ"ך העברי, אך הדעות חלוקות בשאלה האם ההתייחסויות הללו הן לאל או לשם מקום.

פורטן  חושד שבית-אל המוזכרת בספר ירמיהו  היא התייחסות לאל בית-אל, ולא לעיר בשם בית-אל:

מצד שני, חוקר המקרא רודני האטון אומר שבית-אל המוזכר בירמיהו הוא שם מקום או עיר, ומטאפורה לכפירה דתית, כי זה היה המקום שבו הציב ירבעם את עגל הזהב. 

ישנה תמיכה נוספת בקרב חוקרי המקרא לתפיסה של בית אל כשם מקום ולא כאל:
* האטון מתייחס לבית-אל כשם מקום, לא אל, בפירושו לספר שמואל (ז' יד'): "יעקב נתן למקום, שבו דיבר אליו אלוהים, את שמה של בית-אל."  
* פרשנותו של חוקר המקרא דייוויד מ. קאר על ספר בראשית מתייחסת בדרך כלל לבית אל כמקום, בהקשר שזה מופיע בפרק ל"ה פסוקים ט'-ט"ו ובפרק ל"א פסוק י"ג. כמו כן, ביחס לביטוי "אָנֹכִי הָאֵל בֵּית אֵל" (ל"א, י"ג), קאר קובע שהעברית לא ברורה, מה שמעלה ספק נוסף. 
* אספת הרבנים של בית הכנסת המאוחד של היהדות הקונסרבטיבית, בפירושה על "ההתגלות בבית אל" (בראשית ל"ה, ט-ט"ו) ממשיכה אחר פירושי הרבנים של ימי הביניים   ומתייחסת גם לבית אל כאל שם מקום. 

פירוש נוסף הוא שהאבן שהציב יעקב בבית אל, אשר נקראה בית אלוהים, הייתה גם אל בפני עצמה, כביטוי והתגשמות של האל בית-אל.

בזכריה ו' פסוק ב' כנראה מוזכר השם הפרטי "בֵּית-אֵל שַׂר-אֶצֶר" ("בית-אל יגן על המלך"). משמעות הפסוק משתנה, האם הכוונה שאנשי העיר בית-אל שלחו את שר-אצר, או ששר-אצר ואנשיו נשלחו אל בית האל (בירושלים), או שהם שלחו את בית-אל שר-אצר ואנשיו.

## קישורים חיצוניים
* בית-אל (אבן קדושה)

## הערות שוליים

קטגוריה:אלים בתנ"ך
אולואה

[ממוזער|נהר אולואה מתפתל דרך [אל פרוגרסו ]]
**נהר אולואה** (בספרדית: **Ulúa**) הוא נהר במערב הונדורס. הוא מתחיל מהאזור ההררי המרכזי של המדינה, קרוב ללה פאס ומתמשך צפונה כ-240 קילומטר, עד לקצה המזרחי של מפרץ הונדורס. בדרך, מצטרפים אליו נהר Sulaco, נהר Jicatuyo, נהר Otoro ונהר Chamelecón.

עמק נהר אולואה מפורסם בכלי הקלציט המעוטרים שלו, המתוארכים לתקופת המאיה. אחד מהם נמצא באוסף של המוזיאון הבריטי.

## קישורים חיצוניים

* 

## הערות שוליים

קטגוריה:הונדורס: גאוגרפיה
קטגוריה:אמריקה: נהרות
יפעת בלסיאנו

ממוזער|יפעת בלסיאנו מתוך פסטיבל אינדינגב 2025
**יפעת בלסיאנו** (נולדה ב-17 באוגוסט 1992) היא מוזיקאית ואמנית ישראלית. היא הזמרת הראשית של להקת הרוק הישראלית הזאבות וכן הפזמונאית, המלחינה והגיטריסטית שלה.

## קריירה מוזיקלית
### הזאבות

בשנת 2008, בגיל שש עשרה, הקימה בלסיאנו את להקת "הזאבות" יחד עם שלוש החברות המקוריות האחרות אותן הכירה בתיכון בעיר הולדתה בחולון.

מאז הקמתה בשנת 2008 הוציאה הלהקה שני מיני אלבומים עם שיאו של אלבום מלא בשם "הארץ השטוחה" שיצא בשנת 2020. ב-2025 יצא האלבום המלא השני של הזאבות הקרוי "זה מה יש".

מלבד להופעות בארץ, בלסיאנו והזאבות מופיעות באופן קבוע באירופה החל מ-2016, והופיעו על במות באוסטריה, צ'כיה, גרמניה, הולנד, בלגיה וצרפת.

במקביל לפעילותן המוזיקלית, הלהקה מנחה כיתות אמן בישראל ובאירופה, תוך התמקדות ביצירת קהילתיות ובהדגשת כוחה של האמנות ככלי לתהליכים חברתיים וליצירת שינוי חברתי ותרבותי.

### קריירת סולו
לאחר שנתיים של מגורים משותפים בדרום תל אביב עם חברותיה ללהקה "הזאבות", החליטה בלסיאנו לעבור למצפה רמון בדרום הארץ שם פגשה את תומר בן אשר הפך לשותפה האמנותי בהפקת אלבום הסולו הראשון שלה, אותו הקליטה בחדר השינה שלה.

הסינגל הראשון מתוך אלבום הבכורה שלה בשם "מה עושים עם הידיים" יצא ב-26 במרץ 2023.

ב-11 ביוני 2023, הוציאה את הסינגל השני מתוך האלבום, "כשאתה מדבר איתי על פחות".

ב-5 בינואר 2024, הוציאה בלסיאנו את אלבום סולו הבכורה שלה, "מה עושים עם הידיים", בהוצאת נענע דיסק.

באוגוסט 2024 הוציאה בלסיאנו סינגל בשם "אויב מבית", אשר יצא במסגרת האלבום "מנגינות לשעת חירום 2".

## דיסקוגרפיה
### אלבומי סולו
#### מה עושים עם הידיים

### עם הזאבות
#### אדמות יבשות - EP ראשון

#### הזאבות - EP שני

#### הארץ השטוחה - אלבום

#### זה מה יש - אלבום

### סינגלים סולו
* מה עושים עם הידיים (2023)
* כשאתה מדבר איתי על פחות (2023)
* אויב מבית (2024)

## חיים אישיים
אביה של בלסיאנו נפטר כשהייתה צעירה מאוד.

## קישורים חיצוניים

* האתר הרשמי של Hazeevot
* 
* אלבום ההתבודדות שמתנגש עם המציאות שלנו יפעת בלסיאנו מוציאה אלבום סולו ראשון שמתעד מסע אישי ומוזר בורסטיליות אופיינית, רדיו הקצה, 15 בינואר 2024

## הערות שוליים

קטגוריה:מלחינים ישראלים
קטגוריה:פזמונאים ישראלים
קטגוריה:גיטריסטיות ישראליות
קטגוריה:גיטריסטים ישראלים
קטגוריה:זמרות ישראליות
קטגוריה:ישראליות שנולדו ב-1992
ג'יימס איגן הולמס

**ג'יימס איגן הולמס** (באנגלית: **James Eagan Holmes**; נולד ב-13 בדצמבר 1987) הוא רוצח המונים אמריקאי האחראי לירי בבית הקולנוע "סנטרי 16" באורורה, קולורדו ב-2012.
באירוע נהרגו 12 בני אדם ונפצעו 70 אחרים (62 במישרין ו-8 בעקיפין).
לפני הירי הולמס מלכד את דירתו עם חומרי נפץ שנוטרלו יום אחד לאחר מכן על ידי יחידת חבלנים משטרתיים.

הולמס נעצר זמר קצר לאחר הירי ונכלא ללא ערבות בזמן שהמתין למשפטו.
בהמשך לכך הוא אושפז לאחר שניסה להתאבד מספר פעמים בעת שהיה בכלא.
הולמס כפר באשמה בשל אי שפיות, שהתקבלה.
משפטו החל ב-27 באפריל 2015.
ב-26 באוגוסט 2015, השופט קרלוס סמור גזר על הולמס 12 מאסרי עולם רצופים בתוספת 3,318 שנים ללא אפשרות לשחרור על תנאי אחרי שחבר המושבעים חסך ממנו את עונש המוות בהצבעה אחת.
בהטלת העונש הצהיר השופט סמור "כוונתו של בית משפט זה כי כף רגלו של הנאשם לעולם לא תדרוך שוב בחברה החופשית".

## חיים אישיים
הולמס נולד ב-13 בדצמבר 1987 בסן דייגו שבקליפורניה.
אביו רוברט הולמס הוא מתמטיקאי ומדען בעל תארים מאוניברסיטת סטנפורד, UCLA, ואוניברסיטת קליפורניה בברקלי.
אימו ארלין הולמס היא אחות מוסמכת. ולהם בת נוספת.
הולמס גדל בקהילת אוק הילס, הנמצאת במחוז מונטריי אשר ליד קסטרוויל קליפורניה, שם גם למד בבית ספר יסודי.
בגיל 12 הולמס עבר חזרה לסן דייגו.

## קישורים חיצוניים

* 
* 

## הערות שוליים

קטגוריה:אמריקאים ילידי קליפורניה
קטגוריה:סן דייגו: אישים
קטגוריה:רוצחים בארצות הברית
קטגוריה:פשע בקולורדו
קטגוריה:בוגרי אוניברסיטת קליפורניה בריברסייד
קטגוריה:אמריקאים שנולדו ב-1987